**AGJENDA E KONTRATËS SOCIALE**

**PËR KOMUNËN E SHTIMES**

**HYRJE**

Komuna e Shtimes dhe qytetarët e saj zotohen se do të zbatojnë Agjendën e Kontratës Sociale të rënë dakord nga përfaqësuesit e të dyja palëve për të përmirësuar komunikimin dhe bashkëpunimin ndërmjet qytetarëve dhe zyrtarëve komunal.

Qëllimet e Agjendës janë:

* Të mbështetet bashkëpunimi i hapur, i ndershëm dhe kuptimplotë ndërmjet zyrtarëve komunalë dhe qytetarëve për zgjidhjen e çështjeve të banorëve;
* Të ndihmohen qytetarët dhe zyrtarët komunalë që të kuptojnë më mirë përgjegjësitë dhe kontributin e njëri–tjetrit;
* Të inkurajohet respekti për shumëllojshmërinë e përvojave dhe mendimeve ndërmjet qytetarëve dhe zyrtarëve komunalë dhe
* Të ndërtohet besimi ndërmjet qytetarëve dhe zyrtarëve komunalë.

**ÇËSHTJET E KOMUNITETIT QË DUHET TË TRAJTOHEN BASHKËRISHT NGA QYTETARËT DHE ZYRTARëT E KOMUNËS**

|  |  |  |
| --- | --- | --- |
| **Çështja 1: Laboratorë të pajisur mjaftueshëm në shkollat profesionale për të nxitur aftësitë profesionale tek të rinjtë** | | |
| **Përshkrimi i çështjes:** Përfaqësuesit e grupeve të komunitetit kanë prioritet adresimin e laboratorëve jo të pajisur mjaftueshëm në Shkollën e Trajnimit dhe Edukimit Profesional në Komunën e Shtimes. Për të adresuar këtë çështje, qytetarët, stafi shkollor dhe zyrtarët e komunës synojnë të sigurojnë laboratorë të përditësuar për trajnim praktik në inxhinieri elektrike. Aktualisht, nxënësit e shkollave profesionale nuk kanë qasje në burime të përshtatshme që do të rrisin aftësitë e tyre praktike dhe do t'i përgatisin ata për tregun e punës. Përmes blerjes dhe instalimit të pajisjeve për këto laboratorë, nxënësit do të pajisen me mjetet e nevojshme për të përmirësuar aftësitë e tyre teknike dhe për të rritur mundësitë për punësim në sektorin në rritje të inxhinierisë elektrike. Duke adresuar këtë boshllëk, kjo nismë do të kontribuojë në qëndrueshmërinë afatgjatë të fuqisë punëtore të kualifikuar të komunës, duke nxitur rritjen ekonomike dhe duke zvogëluar papunësinë tek të rinjtë. Kjo çështje e komunitetit jo vetëm që mbështet objektivat për një arsimim më cilësor në Komunën e Shtimes, por gjithashtu kontribuon në zhvillimin më të gjerë ekonomik të komunës së Shtimes. | | |
| **Qëllimi:** Qëllimi i adresimit të kësaj çështjeje është sigurimi i pajisjeve thelbësore për laboratorët, për të përmirësuar trajnimin praktik për nxënësit, duke rritur kështu aftësitë e tyre praktike dhe mundësitë për punësim në sektorin e inxhinierisë elektrike. Për më tepër, konsultimet e rregullta publike gjatë procesit të zbatimit me nxënësit, mësuesit dhe bizneset lokale do të siguronin që përmirësimet të përputhen me kërkesat aktuale të tregut të punës, duke maksimizuar ndikimin në mundësitë e punësimit për të rinjtë. Po ashtu, komuna do të mbështesë nismën, duke siguruar që ajo të jetë në përputhje me objektivat e zhvillimit ekonomik lokal, për të përmirësuar standardet e arsimit në shkollat profesionale. | | |
| **Grupet e ndikuara:** Nxënësit dhe stafi arsimor i Shkollës Profesionale, Këshilli i Prindërve, Komuna e Shtimes, organizatat, bizneset dhe vetë komuniteti. Mosha e nxënësve që do të përfitojnë nga zgjidhja e kësaj çështjeje të komunitetit varion nga 14 deri në 18 vjeç. | | |
| **Hapi 1: Vlerësimi i kushteve aktuale në laboratorët e Shkollës Profesionale** | **Përgjegjësia** | **Afati kohor** |
| - DKA në bashkëpunim me drejtorinë e shkollës, organizon një takim për të themeluar grupin punues në Shkollën Profesionale për mbikëqyrjen e planit dhe konsultimeve për këtë çështje të komunitetit. Grupi punues përbëhet nga 1 përfaqësues i komunës, 2 mësimdhënës të shkollës, 1 përfaqësues i nxënësve dhe Këshilli Drejtues i Shkollës, i cili grup punues nga 7 persona, cakton një kryesues.  - Grupi punues vlerëson kushtet aktuale të kabineteve dhe nevojat për pajisje dhe funksionalitetin e tyre;  - Grupi i punës do të organizojë një vizitë në shkollën profesionale të Shtimes për të vlerësuar laboratorët dhe pajisjet që janë më të nevojshme. | * Drejtoria Komunale e Arsimit * Këshilli Drejtues i Shkollës * Menaxhmenti i Shkollës | Janar 2025 |
| **Hapi 2: Konsultim publik me nxënësit dhe mësuesit** | **Përgjegjësia** | **Afati kohor** |
| - Grupi punues do të zhvillojë një konsultim me mësimdhënësit, nxënësit dhe bizneset lokale/profesionale për të përcaktuar nevojat e tyre për aftësi më të mira profesionale. | * Grupi Punues * Nxënësit * Mësimdhënësit | maj 2025 |
| **Hapi 3: Paramasa, parallogaria dhe plani konceptual** | **Përgjegjësia** | **Afati kohor** |
| * Përpilimi i listës së pajisjeve të identifikuara bazuar në vizitën në terren dhe konsultimet; * Drejtoria Komunale e Arsimit do të përgatisë një paramasë, parallogari dhe një plan konceptual të asaj që do të nevojitet dhe ku do të vendosen pajisjet (dhe do të specifikojë pajisjet që komuna do të blejë) | * Grupi Punues * Drejtoria Komunale e Arsimit | maj 2025 |
| **Hapi 4: Prokurimi i paisjeve** | **Përgjegjësia** | **Afati kohot** |
| Nisja e procedurave nga ana e Komunës/SCA-se | * Komuna/SCA | qershor 2025 |
| **Hapi 5: Liferimi dhe funksionalizimi** | **Përgjegjësia** | **Afati kohor** |
| - Furnizimi me materiale dhe pajisje për laboratorë.  - Mbikëqyrja dhe vlerësimi i paisjeve nga grupi punues  - Promovimi i laboratorëve të rinovuar duke publikuar një histori suksesi për zbatimin e suksesshëm të kësaj çështjeje në kanalet e mediave sociale të komunës: (Facebook, faqja zyrtare, etj.). | * Zyra për informim publik * Drejtoria Komunale e Arsimit | tetor 2025 |

|  |  |  |
| --- | --- | --- |
| **Çështja 2: Pajisja e shkollave fillore me tabela të mençura për klasat** | | |
| Përshkrimi i çështjes: Grupet e komunitetit kanë identifikuar dhe prioritetizuar përmirësimin e mjedisit të mësimit në shkollat fillore dhe të mesme të ulëta, si dhe në shkollat e mesme në Komunën e Shtimes, përmes sigurimit të "tabelave të mençura" për klasat. Kjo çështje ka si qëllim krijimin e një mjedisi të avancuar për mësim duke integruar teknologjinë e informacionit (TI) në mësimin akademik. Aktualisht, mungesa e tabelave të mençura kufizon mësimin dhe zhvillimin profesional të nxënësve. Duke adresuar këtë çështje të komunitetit, nxënësit do të përfitojnë nga një bashkëpunim më i mirë, vizualizimi i përmirësuar i koncepteve të ndërlikuara dhe ekspozimi ndaj metodave moderne të mësimdhënies. Shkollat në qendrën urbane përballen me një numër gjithnjë e në rritje nxënësish dhe me kërkesa të vazhdueshme për të përmirësuar infrastrukturën e tyre për të mbështetur mësimdhënien dhe të mësuarit efikas, dhe për t’u përshtatur me kërkesat e tregut të punës. Kjo nismë do të mundësojë gjithashtu që shkollat në zonat rurale të kenë qasje në të njëjtat mjete moderne mësimdhënieje si homologët e tyre urbanë, duke siguruar që nxënësit në shkollat rurale të përfitojnë të njëjtat avantazhe nga procesi edukativ i përmirësuar me teknologji. | | |
| **Qëllimi:** Përmirësimi i mjedisit të mësimit në shkollat fillore dhe të mesme në Komunën e Shtimes përmes instalimit të tabelave të mençura digjitale, duke integruar kështu teknologjinë e informacionit në arsim për të përmirësuar trajnimin praktik dhe zhvillimin e përgjithshëm të nxënësve. | | |
| **Grupet e ndikuara:** 4993 nxënës në komunën e Shtimes, përfshirë nxënës nga komunitetet jo shumicë, si dhe stafi arsimor dhe Këshillat e Prindërv,Keshillat e nxeneseve, arsimtareve, Këshilli drejtues i shkollës , aktivet profesionale te shkollave . Mosha e nxënësve varion nga 12 deri në 18 vjeç. | | |
| **Hapi 1: Krijimi i grupit punues** | **Përgjegjësia** | **Afati kohor** |
| - Organizohet një takim për krijimin e grupit punues për mbikëqyrjen e planit dhe konsultimeve për këtë çështje të komunitetit.  - Bëhet vlerësimi i kushteve të shkollave për instalimin e tabelave të mençura digjitale.  - Dorëzohet një raport i shkurtër vlerësimi mbi situatën ekzistuese dhe nevojat e shkollave. | * Drejtoria Komunale e Arsimit * Menaxhmenti i Shkollës * Profesoret e lendes së IT-se | Mars 2025​ |
| - Mbështetë grupin e punës duke siguruar hapësirën e zyrës dhe duke emëruar personin kontaktues. | * Drejtoria Komunale e Arsimit | Mars 2025​ |
| **Hapi 2: Vizita dhe konsultimi në terren** | **Përgjegjësia** | **Afati kohor** |
| - Mbështet grupin e punës duke siguruar hapësirën zyrtare dhe emëruar një pikë kontakti. | * Drejtoria Komunale e Arsimit | Prill 2025​ |
| - Grupi punues zhvillon takime konsultimi me palët e interesuara për të identifikuar specifikacionet teknika dhe kostot për tabelat digjitale të informacionit. | * Drejtoria Komunale për Zhvillim Ekonomik * Departmenti i TI-së * Grupi Punues | Prill 2025 |
| - Grupi punues i shkollës kryejnë hulumtim të tregut për kostot e pajisjeve. | * Grupi Punues * Këshilli i Prindërve * Përfaqësuesit e Studentëve * Mësimdhënësit * Menaxhmenti i Shkollës | Prill 2025 |
| - Zyrtarët e Drejtorisë Komunale të Arsimit mbështesin procesin e vlerësimit të kostove dhe ofrojnë ekspertizë për përgatitjen e specifikimeve teknike përkatëse. | * Drejtoria Komunale e Arsimit and Drejtoritë përkatëse; | Maj 2024 |
| **Hapi 3: Furnizimi dhe instalimi i tabelave digjitale të informacionit dhe mirëmbajtja** | **Përgjegjësia** | **Afati kohor** |
| * Njësia e prokurimit zhvillon procedurën e prokurimit; * Drejtoria e Arsimit menaxhon kontratën me furnizuesin dhe siguron masa për mirëmbajtjen e tabelave digjitale. | * Njësia e Prokurimit të Komunës * Drejtoria e Arsimit | Qeshor - 2025 |
| **Hapi 4: Trajnimi i mësimdhënësve dhe funksionalizimi i tabelave digjitale për përdorimin e duhur të tabelave të mençura** | **Përgjegjësia** | **Afati kohor** |
| - Drejtoria e Arsimit, së bashku me stafin menaxhues të shkollave, realizojnë trajnim profesional me mësimdhënësit për përdorimin e tabelave të mençura;  -Krijimi i nje Grupi profesionistesh ( fusha IT-se) me njohuri profesionale per trajnimin e stafit dhe mesimdhenesve brenda shkollave. | * Drejtoria e Arsimit * Drejtoria e Shkolles, * Mësimdhënësit e lëndëve profesionale | Tetor 2025 |
| - Promovon iniciativën duke publikuar një histori suksesi për zbatimin e suksesshëm të kësaj çështjeje në kanalet e mediave sociale të komunës: (Facebook, faqja zyrtare, etj.). | * Zyra e kryetarit * Zyra për informim publik * Drejtoria e Arsimit | Tetor 2025 |

**ANGAZHIMET PËR PËRMIRËSIMIN E PRAKTIKAVE PJESËMARRËSE**

|  |  |  |  |
| --- | --- | --- | --- |
| **Përmirësimi i informacionit të qytetarëve mbi punën e institucioneve komunale** | | | |
| **Qëllimi: ­**Informimi gjithëpërfshirës i qytetarëve për të rritur pjesëmarrjen e tyre dhe për të forcuar besimin në institucionet locale | | | |
| **Informimi gjithëpërfshirës i qytetarëve** | | **Përgjegjësia** | **Afati kohor** |
| - Organizimi i ditëve të hapura për qytetarët për t'iu mundësuar atyre të takojnë zyrtarët publikë, të mësojnë për politikën lokale dhe të kuptojnë rolet e institucioneve të ndryshme në një mjedis miqësor dhe të lehtë për t'u qasur.  - Zhvillimi i fushatave informuese dhe ndërgjegjësuese për të informuar publikun mbi punën e komunës, përmes fletushkave, infografikave dhe videove të shkura që paraqesin histori suksesi.  - Përdorimi më i mirë i mediave lokale si stacionet lokale të radios për të transmetuar informacion rreth punëve në Komunë, rreth projekteve aktuale dhe të ardhshme.  - Mbajtja e takimeve publike ne qendra lokale per tema te vecanta  - Ftesa te personalizuara per grupe te targetuara (biznese, grupe te margjinalizuara)  - Komuna I publikon raportet mbi adresimin e kerkesave te qytetareve  - Prezantimi i programeve të angazhimit të rinisë në shkolla dhe këshillat lokale për të edukuar të rinjtë mbi punën e institucioneve komunale. | | * Zyra për informim publik * Drejtoria komunale për buxhet dhe financa | shkurt 2025 – maj 2025 |

|  |
| --- |
| **Fuqizimi i rolit të Këshillave Lokale** |
| **Qëllimi:** Këshilli Lokal të përmirësojë komunikimin, mobilizimin dhe përfaqësimin e lagjeve dhe fshatrave të tij. |

|  |  |  |  |
| --- | --- | --- | --- |
| **Takime tremujore me udhëheqësit e këshillit lokal për planet dhe projektet komunale** | **Përgjegjësia** | **Afati kohor** |  |
| * Takohet me kryetarët e këshillave lokalë çdo tre muaj për t'i informuar lidhur me planet dhe përparimin e projekteve kapitale (në fillim të çdo viti), procesin buxhetor dhe orarin e seancave dëgjimore për buxhet, si dhe buxhetimin me pjesëmarrje (përpara publikimit të qarkores për buxhetimin e parë), investimet kapitale të miratuara nga Kuvendi për vitin e ardhshëm (pas miratimit të buxhetit) dhe statusin e kërkesave të tyre (në fund të vitit). * Inkurajon kryetarët e këshillave lokal që të organizojnë takime më të shpeshta me banorët, përfshirë gratë dhe të rinjtë, duke organizuar takime më sociale dhe më pak formale. | * Koordinatori Komunal për Këshillat Lokale (Drejtoria e Administratës) | mars 2025  qershor 2025  shtator 2025  dhjetor 2025 |  |
| * Zotohet të marrë pjesë dhe të kontribuojë në takime, duke u informuar për buxhetin dhe kufizimet e stafit të komunës * Inkurajon anëtarët e tjerë të këshillit, veçanërisht gratë dhe të rinjtë, që të marrin pjesë në mënyrë aktive në takime. | * Kryetarët e këshillave lokalë | mars 2025  qershor 2025  shtator 2025  dhjetor 2025 |  |
| **Promovimi i pjesëmarrjes më të lartë të grave dhe të të rinjve në strukturat e këshillave lokal** | **Përgjegjësia** | **Time frame** |  |
| * Kryetarët e këshillave lokalë organizojnë seanca informacioni me gratë dhe të rinjtë për të inkurajuar angazhimin e tyre më të madh dhe për të mbledhur nevojat e tyre për komunitetin;   - Koordinatori i komunës do të mbështesë një fushatë ndërgjegjësimi që thekson rëndësinë e angazhimit qytetar | * Kryetarët e këshillave lokalë Kordinatori i këshillave lokalë * Zyra për Barazi Gjinore | maj 2025 - gusht 2025 |  |

|  |  |  |  |
| --- | --- | --- | --- |
| **Praktikimi i buxhetimit me pjesëmarrje** | | | |
| **Qëllimi:** Forcimi i angazhimit të komunitetit në procesin e planifikimit të buxhetit komunal, gjenerimi i ideve më kreative për projekte dhe rritja e llogaridhënies së institucioneve komunale përmes përfshirjes aktive të qytetarëve në procesin e vendimmarrjes. | | | |
| **Buxhetimi me pjesëmarrje** | | **Përgjegjësia** | **Afati kohor** |
| - Zbatimi i buxhetimit me pjesëmarrje me të paktën 5% të buxhetit për investime kapitale në pesë lokalitete dhe zgjerimi i tij në lagje/fshatra të tjerë në vitet e ardhshme.  - Përcaktimi i kritereve për projektet e buxhetimit me pjesëmarrje dhe lokalitetet për pilotimin e metodës së buxhetimit me pjesëmarrje për vitin e parë, me qëllim zgjerimin e kësaj praktike në vitet në vazhdim.  - Hartimi i një plani komunikimi për informimin e publikut rreth procesit të buxhetimit me pjesëmarrje. | | - Zyra për informim publik   * Drejtoria komunale për buxhet dhe financa | prill 2025 - qershor 2025 |
| - Promovimi (përmes kanaleve të komunikimit digjital, kanaleve në Viber, Facebook, faqeve të ndryshme interneti, komunikimit fizik, etj.) i metodës së buxhetimit me pjesëmarrje në lokalitetet e zgjedhura  - Grupi i qytetarëve dhe OJQ të ndryshme, si shoqatat e grave dhe organizatat riniore, duhet të sigurojnë mbajtjen e seancave informative për lokalitetet ku zhvillohet buxhetimi me pjesëmarrje. | | - Qytetarët  OJQ-të  - Grupet e Komunitetit  - Shoqata e Grave  - Organizatat Rinore | prill 2025 - qershor 2025 |

|  |  |  |
| --- | --- | --- |
| **Çmimet e mirënjohjes publike “Qytetari aktiv” dhe “Zyrtari komunal më i shquar”** | | |
| **Synimi:** Krijimi i një sistemi jofinanciar të mirënjohjes publike për qytetarët/organizatat aktive dhe zyrtarët komunal përmes një procesi nominimi për të inkurajuar shërbimin publik dhe kontributet për komunitetin. | | |
| **Shpërblim jo financiar për zyrtarët dhe qytetarët aktivë** | **Përgjegjësia** | **Afati kohor** |
| - Hartimi dhe publikimi i një vendimi për krijimin të Komitetit të Vlerësimit me profile të ndryshme të anëtarëve; | Zyra e kryetarit | shtator 2025 |
| - Prezantimi i nominimeve dhe shpërndarja e informacionit rreth procesit të nominimit për përzgjedhjen e qytetarëve ose organizatave aktive, si dhe nominimi i zyrtarëve të komunës. | Zyra për informim publik | nëntor 2025 |
| - Ceremonia e ndarjes së Çmimeve të mirënjohjes publike për “Qytetarin më aktiv” dhe “Zyrtarin më të shquar komunal”. | * Zyra e kryetarit dhe   - Zyra për informim publik | dhjetor 2025 |

*Kjo Agjendë e Kontratës Sociale është hartuar dhe miratuar nga zyrtarët e Komunës së Shtimes dhe përfaqësuesit e komunitetit në një proces të lehtësuar dhe mbështetur nga Aktiviteti i Kontratës Sociale të USAID-it gjatë periudhës tetor – dhjetor 2024.*

*Zyrtarët komunalë dhe përfaqësuesit e grupeve qytetare dhe grupeve të prekura zotohen se do t’i zbatojnë veprimet e lartpërmendura brenda një periudhe prej 18 muajsh. Zyrtarët komunalë dhe grupet e qytetarëve zotohen të takohen në baza tremujore për të monitoruar ecurinë e kësaj Agjende të Kontratës Sociale.*